**PAMOKOS PLANAS**

**Pamokos aprašas**

Integruota lietuvių kalbos bei gamtos ir žmogaus pamoka Antanas Baranauskas. Poema ,,Anykščių šilelis“. Atrask poemą pažindamas mišką vyko 2021 metų rugsėjo mėnesį Anykščiuose. Pamoka buvo vedama 6a klasėje. Pamoką vedė lietuvių kalbos mokytojos Veslava Minakovska-Petrauskienė, Daiva Novikevičienė bei gamtos ir žmogaus mokytoja Teresa Balinska.

Pamoka prasidėjo senosios Baranauskų sodybos vietoje, vėliau buvo tęsiama Anykščių Šilelyje, o baigėsi grįžus į mokyklą, kai mokiniai užpildė kelionės dienoraščius ir įsivertino.

Pamokoje buvo siekiama, kad mokiniai patirtų teigiamų emocijų, mokytųsi analizuoti aplink

esantį gamtos peizažą, labiau pasigilintų į aprašomo miško vaizdo detales, mokytųsi interpretuoti

naudojantis žodinėmis ir nežodinėmis raiškos priemonėmis, gebėtų tekste rasti ir atpažinę įvardintų

menines priemones, praplėstų žinias apie grybus (paukščius, medžius), sietų jas su biologija.

|  |  |  |  |  |
| --- | --- | --- | --- | --- |
| **Mokykla** | | Šalčininkų r. Eišiškių gimnazija | | |
| **Klasė, dalykas, skirtų pamokų kiekis** | | 6 klasė, integruota lietuvių kalbos bei gamtos ir žmogaus pamoka  1 diena | | |
| **Mokytojas** | | Veslava Minakovska-Petrauskienė, Daiva Novikevičienė, Teresa Balinska | | |
| **Bendrosios kompetencijos** | | *Mokėjimo mokytis:*   * *kryptingai veikia įgyvendindami pamokos uždavinius;*   *Komunikavimo*   * *diskutuoja, įsiklauso į kitų nuomonę, gerbia kitų požiūrį;*   *Socialinė*   * *bendradarbiauja siekdami bendro tikslo, yra atsakingi.* | | |
| **Pamokos tema** | | 1. ***Baranauskas. Poema ,,Anykščių šilelis“. Atrask poemą pažindamas mišką.*** | | |
| **Pamokos** **uždavinys (-iai)** | | * Klausydamiesi pasakojimo autentiškoje aplinkoje, remdamiesi turimomis žiniomis, dirbdami poromis ir su visa klase, mokiniai supras skaitomą poemą atsakydami bent į 1-2 klausimus, ras bent 2 menines priemones, parašys bent 3 sakinius apie matomą vaizdą. * Suras organizmus ir suskirstys į grupes: gamintojus, augalėdžius, plėšrūnus, skaidytojus pagal jų mitybą. * Sudarys mitybos grandines ir pristatys savo darbus klasei. | | |
| **Pamokos kontekstas** | | Pamokos trukmė 1 diena.  1 pamoka apie A. Baranausko poemą „Anykščių šilelis“. Šiai temai skiriamos 2 pamokos (lietuvių kalba).  Ciklo apibendrinimas (gamta) | | |
| **MOKYMO IR MOKYMOSI EIGA** | | | | |
| **Mokinių sudominimas, jų patirties išsiaiškinimas,**  **pamokos uždavinio skelbimas** | | | **Pastabos** | **Trukmė** |
| * **Pamoka prasideda senosios Baranauskų sodybos vietoje**.  Klausosi pasakojimo apie poeto gyvenimą, apie tai, kur ir kaip „prasikalė diegas „Anykščių šilelio“. Klausosi muzikos įrašų. Susipažįsta su Antano Baranausko poema repo ritmu. <https://www.youtube.com/watch?v=PfGSlKgP6mU> * Pamokos pradžioje atsiremiama į mokinių patirtį. Klausiama mokinių, ką žino apie miškus ir kodėl jie svarbūs mūsų gyvenime? * Mokiniai sudominami rodant jiems paveikslėlius su įvairiais organizmais. Mokinių klausiama, kur ieškotų šių organizmų, jei reikėtų juos surasti? * Mokiniai pasakoja apie miško organizmus. * Skelbiama pamokos tema ir uždaviniai. | | |  | 25 min. |
| **Mokymo ir mokymosi veikla** | | |  | **Trukmė** |
| * Mokiniai garsiai skaito poemos „Anykščių šilelis“ ištraukas. * Pagal pateiktas užduotis nagrinėja ištraukas:   1) Ieško tekste, kaip buvo saugomas miškas. 2) Gilinasi, kaip išaukštinamas miškas. 3) Diskutuoja, kokia poemoje išryškėja miško nauda? 4) Išsiaiškina, koks praeities ir šiuolaikiško žmogaus santykis su mišku?  5) Randa ištraukose bent 4-5 menines priemones ir jas įvardija.  **Pamoka tęsiama Anykščių šilelyje, kur poemos tekstus verčiame gyvais literatūrinio teksto patyrimais, miške taikome juslinio pažinimo metodus:**   * Sąvokų prisiminimas (gamintojai, augalėdžiai, skaidytojai); * Ieško ir fotografuoja organizmus, klausosi garsų; * Grįžus į klases dirba grupėse. Grupės naudodamos vadovėlius, internetą, enciklopediją, renka informaciją apie organizmus ir jų mitybą. * Kiekviena grupė ant didelių popieriaus lapų užrašo po 2 gamintojus, augalėdžius, plėšrūnus, skaidytojus ir nurodo, kuo jie minta ir kaip atrodo. * Ieško poemoje aprašomo ir gyvai matomo šilelio sąsajų * Pasiskirsto poromis. Vienam mokiniui skarele užrišamos akys. Draugas, kurio akys neužrištos, žodžiais pasakoja/apibūdina/tarsi piešia pasirinktą augalą. Kitas klausydamasis bando įsivaizduoti, gali draugui užduoti klausimų. Vėliau nusiima raištį ir pamatęs realų augalą, lygina, ką įsivaizdavo ir ką mato iš tikrųjų. Pasidalina savo mintimis su draugu. Apsikeičia poromis ir taip kiekvienas apibūdina po 1 augalą. * Susiranda labiausiai patikusį gamtos vaizdą. Žiūrėdami į jį tyloje praleidžia bent 2-3 minutes. Parašo jo pavadinimą. Įsivaizduoja, kad dabar paskambino geriausias draugas/ė. Ką apie šį vaizdą galima papasakoti jam/jai? Atsako bent 4 sakiniais. Sukuria SMS ir persiunčia mokytojoms. * Kokie jausmai kyla žiūrint į šį vaizdą? Atsako bent 3 sakiniais | | |  | 90 min. |
| **Apibendrinimas: vertinimas, įsivertinimas, refleksija** | | |  | **Trukmė** |
| * Telefone parašo ir atsiunčia sms: vieną svarbų naują faktą ir vieną labiausiai patikusį dalyką. * Grįžę į mokyklą užpildo kelionės dienoraštį, kuriame matytus vaizdus mokiniai apibūdina daiktavardžio galininku, elgesį kelionės metu įsivertina būtojo kartinio laiko pirmojo asmens veiksmažodžiais, o savijautą – būdvardžiais ir prieveiksmiais. * Taikomas kaupiamasis vertinimas (gali gauti iki 5 taškų). 2 t. už skaitomo teksto supratimą ir atsakymus į klausimus; 1 t. už rastas menines priemones ir 2 t. už matyto vaizdo aprašymą. * Kiekviena grupė užpildo darbo grupės įsivertinimo lapą. * Visų grupių darbai iškabinami klasėje, grupės pristato nufotografuotus organizmus. * Kitos grupės stebi ir vertina pagal vertinimo kriterijus. | | |  | 40 min. |
| **Priedai** | 1 priedas. Kelionės dienoraštis.  2 priedas. Paveikslėliai organizmų pavyzdžiai.  3 priedas. Lentelė ,,Organizmų mitybaʺ  4 priedas. Kitų grupių vertinimas. | | | |